Verten svarer raskt, hvilket er positivt. Stor leilighet med romslig og god sofa, flotte vinduer som slipper inn godt dagslys, fin spiseplass (fungerer også godt som arbeidsplass), vakre lamper, ok utstyrt kjøkken og stort bad. Verten la til rette for komfort med myke håndklær, oppredd seng og tilgang på god te. Litt gulvkaldt ved minus ti grader, så det kan være lurt å spørre om tilgang på ved, ha med et par ullsokker om vinteren eller bruke tøflene som ligger på soverommet. Svært praktisk med flere bussruter rett ved leiligheten. Bussene går ofte, alle dager. Du kan også fint gå til sentrum, Frognerparken eller Majorstua fra leiligheten. Alt i alt, en fin og romslig leilighet med tilgang på alt du måtte trenge ganske så rett i nærheten.